1250.

Godina **1250** (**[[Rimske brojke|MCCL]]**) bila je redovna godina koja počinje u subotu u julijanskom kalendaru (1. januar).

## Događaji
### Januar/Siječanj &ndash; Mart/Ožujak
* 5. 1. - Na putu iz današnje Turske u Egipat, novi ajubidski vladar Al-Muazzam Turanshah je stigao u Damask, gde je formalno proglašen za sultana.

* 2. 2. -  Umro je kralj Erik XI od Švedske, što je i kraj Erikove loze. Za novog kralja je izabran 11-godišnji Valdemar, zet pokojnog Erika i sin Birgera jarla, koji je regent i stvarna vlast do svoje smrti 1267 (Valdemar je aktuelan do 1275). To je početak dinastije Bjelbo.
* 8 - 11. 2. - Sedmi križarski rat, Bitka kod Mansure: križari su namamljeni u grad, gdje su napadnuti sa svih strana. Poginuli su Robert, brat kralja Luja IX, engleski vitez William Longespée mlađi i većina templara, uključujući velikog majstora Guillaumea de Sonnaca. Preživeli su se u neredu povukli u logor kod Mansure. 
** Komandu u ovoj bici su imali mameluci, Faris al-Din Aktay i budući sultani Qutuz i Baybars; poginuo je stari komandant Fakhr al-Din ibn al-Shaykh.
* 23. 2. - Al-Muazzam Turanshah je stigao u Mansuru. Zapostavlja bahrijske mameluke na račun svojih snaga, postavlja crne robove i eunuhe na visoke položaje.

### April/Travanj &ndash; Jun/Lipanj
* 6. 4. - Bitka kod Fariskura: pošto su napustili logor kod Mansure, križari su užurbano krenuli prema Damijeti, ali Egipćani su ih potukli. Zarobljeni su francuski kralj Louis IX sa braćom Karlom i Alphonsom.

* 2. 5. - Baybars je sa grupom mamelučkih vojnika ubio sultana Turanshaha, poslednjeg ajubidskog egipatskog sultana. Mameluci i emiri zatim odlučuju postaviti Shajar al-Durr, udovicu As-Salih Ayyuba, za sultanu. 
* 8. 5. - Posle plaćenog otkupa i predate Damijete, Luj IX odlazi u Akru sa oko 12.000 oslobođenih zarobljenika (ali mnogi su i pogubljeni). Luj će ostati u Svetoj zemlji do 1254.

### Jul/Srpanj &ndash; Septembar/Rujan
* 9. 7. - Sirijski emiri, iz kurdskog plemena Qaymariyya, predaju Damask ajubidskom emiru Alepa An-Nasir Yusufu. 
** Ni bagdadski kalif Al-Musta'sim ne priznaje ženu vladara ("Ako nemate ljudi tamo, recite da vam pošaljemo ljudi").
* 21. 7. - Zbog otpora prema ženi vladaru, Shajar al-Durr se udaje za emira Aybaka i abdicira u njegovu korist. I on formalno abdicira posle pet dana da bi bio postavljen član ajubidske porodice, šestogodišnji Al-Ashraf Musa, koji služi kao figura do 1254 (Aybak stvarno vlada do 1257). **Početak [[Mamelučki Sultanat (Kairo)|Mamelučkog Sultanata]] u Egiptu** (do 1517).

* 10. 8. - Ubijen je kralj Erik IV od Danske, za šta je okrivljen njegov brat Abel - ipak, nakon što se zakleo da je nevin, proglašen je za kralja 1. 11. (i sam je ubijen 1252). 
* 31. 8. - Po legendi, dečak Dominguito del Val je nestao ovog dana u Zaragozi, da bi ga Jevreji razapeli - slavljen je kao sveti mučenik do 21. veka (→ Krvna kleveta).

### Oktobar/Listopad &ndash; Decembar/Prosinac

* oktobar - Sirijske snage su poslate u Gazu protiv novih vlasti u Egiptu, ali su poražene.
* oktobar - Braća Luja IX su se vratila u Francusku: Alphonse sa suprugom Jeanne preuzima tazbinu Grofoviju Toulouse a Karlo stiže u Provansu. Karlo mora smirivati pobunu koja je u međuvremenu izbila, nadbiskup Arlesa i biskup Dignea mu predaju sekularna prava u tim gradovima.

* 1. 12. - Ispisana je Povaljska listina, najstariji hrvatski ćirilični dokument, namjenjena benediktinskom samostanu u Povlji na Braču (→ bosančica).
* 13. 12. - Umro je Friedrich II, car Svetog Rimskog Carstva, u Castel Fiorentino, dijelu Torremaggiore u Apuliji.
** Testamentom ostavlja carsku i sicilijansku titulu sinu Konradu IV (umro 1254); kneževinu Taranto i sicilijansko namesništvo Manfredu (kralj 1258-66).
** Veliki interregnum Svetog rimskog carstva: početak može biti Fridrihova ekskomunikacija 1245. ili smrt; ili smrt Konrada IV; a kraj izbor Rudolfa I 1273. ili krunisanje Henrika VII 1312.

### Kroz godinu
* Prvi put se spominje Bibinje (*Bibanum*).
* Bitka kod Cingolija je ubjedljiva pobeda carskih snaga nad papinim snaga u Markama.
* Sa Nuredin-begom (Nure Sofi), počinje Karamanidski begluk u Anadoliji.
*  Domentijanovo Žitije Svetog Save.
*  Nakon Mateja Ninoslava, bosanski ban je Prijezda I (do 1287).
* Moguće vreme smrti humskog kneza Andrije Miroslavljevića (naslednik Radoslav Andrijić se pominje 1254).
* Moguće približno vreme braka kralja Stefana Uroša I i Jelene Anžujske.
*  Zagrebački biskup Filip je sagradio Medvedgrad.
* Daniel Šubić Bribirski je šibenski knez 1250-51.
* Ugarska vojska provaljuje u Austriju.
*  Nakon tristotinak godina se okončava Srednjovekovni topli period. Za početak Malog ledenog doba se predlažu razne pojave od sada do polovine 16. stoleća.
* Albert Veliki je izolirao arsenik.
*  (ili 1255) U Veneciji je izgrađen drveni *[[Ponte di Rialto]]* umesto pontonskog (kameni od 1591).
* Batu-kan je sazvao kurultaj na svojoj teritoriji, na koji nije došla Ogatajeva ni Čagatajeva grana porodice. Podržao je Möngkea iz Tolujeve loze, koji je izabran sledeće godine na formalnom kurultaju u Mongoliji (vlada 1251-59).
* 1250-51 - Litvanski vladar Mindaugas je pod pritiskom Livonskog reda i unutrašnjih protivnika - odlučio je pokrstiti se i odreći se nekih zemalja na zapadu, na šta papa određuje 1251. da Mindaugas bude krunisan i da se osnuje Litvanska biskupija, direktno pod papom.
*  Sunčev ciklus: završava se drugi Srednjovekovni maksimum (od 1100, a prvi je bio oko 950-1040). Okončava se i Srednjovekovni topli period.

## Rođenja

* 11. 2. - Guillaume de Sonnac, veliki majstor templara 
* 25. 12. - Janis IV Laskaris, poslednji nikejski car († ca. 1305)

## Smrti

* 27. 5. - Raniero Capocci, kardinal i vojni zapovjednik (* ca. 1180)
* 10. 8. - Erik IV od Danske (* ca. 1216)
*  Andrija Miroslavljević, humski knez (* 1187)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)